tomron87/hebrew-wikipedia-sentences-corpus huggingface dataset:
השיר דורג במקום ה-36 מצעד השנתי של רשת ג' ובמקום ה-37 במצעד של גלגלצ.
ביוני, אותה שנה, יצא הסינגל השני מתוך האלבום הנושא את שם האלבום.
הסינגל השלישי "Chin Chin" יצא בנובמבר בסמוך לצאת האלבום.
הסינגלים לוו בווידאו קליפים שבויימו גם הם על ידי תומר יוסף.
Si Te Vas (בעברית: אם אתה הולך) הוא שיר שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones.
השיר יצא לאור ב-29 בספטמבר 1998, בסמוך ליציאת האלבום.
במצעדים העיקריים הגיע השיר למקום ה-26 במצעד השירים הלטיניים, ה-12 במצעד שירי הפופ הלטיניים.
את השיר כתבה שאקירה ביחד עם לואיס פרננדו אוצ'ואה, והוא זכה לתשומת לב רבה מצידה, כאשר בחרה לשיר אותו בכל אחד מן המופעים שלה עד היום.
בשני סיבובי ההופעות "Tour of the Mongoose", ו-"Tour Anfibio", החליטה שאקירה כי היא תבצע את השיר במספר גרסאות שונות.
למרות שזכה השיר לתשומת לבה רבה, הוחלט כי הוא לא יצא כסינגל, ולא יצולם לו ווידאו קליפ נלווה.
לאחר מכן, החליטה שאקירה כי היא תעלה הופעה מתוך אחד ממופעיה שהתקיימו בעבר, לערוץ היוטיוב שלה.
ההופעה הועלתה לערוץ ה-Vevo של שאקירה בשנת 2009, 11 שנים מצאתו המקורית.
נכון לנובמבר 2017, מונה הצפיות שלה עומד על למעלה מ-28 מיליון צפיות.
Shout Out to My Ex (בעברית: קריאת מחווה לאקס שלי) הוא שיר של הלהקה הבריטית ליטל מיקס.
השיר יצא לאור ב-16 באוקטובר 2016 כסינגל הראשון מתוך האלבום הרביעי של ליטל מיקס, Glory Days.
השיר זכה להצלחה גדולה ברחבי העולם והגיע למקום הראשון בכמה מצעדים, ביניהם המצעד הבריטי.
הוא השיר הרביעי של ליטל מיקס שמגיע למקום הראשון במצעד הבריטי.
השיר מכר למעלה ממיליון עותקים בבריטניה והוכרז שם כמעמד פלטינה כפולה.
בילבורד דירגו את השיר במקום 58 מתוך 100 שירי הפופ הפופולריים ביותר לשנת 2016. בטקס פרסי המוזיקה הבריטית 2017, השיר זכה בקטגוריית שיר השנה וזו הייתה הפעם הראשונה של ליטל מיקס לזכות בפרס המוזיקה הבריטית.
הקליפ צולם במדבר טברנאס, אלמריה, ספרד והועלה לערוץ Vevo של ליטל מיקס ב-21 באוקטובר 2016. בקליפ ניתן לראות את הלהקה נוסעת במכונית בכביש מהיר כשברקע ישנם מלא עצים בצבע לבנדר.
הקליפ צבר מעל 400 מיליון צפיות ביוטיוב.
הלהקה הופיעה לראשונה עם השיר ב-16 באוקטובר בתוכנית "X Factor".
הן הופיעו עם השיר גם בתוכנית "בוקר טוב אמריקה".
מקוםתאריםמכירותהממלכה המאוחדת2× פלטינות1,200,000אוסטרליה3× פלטינות210,000קנדהזהב40,000איטליהזהב25,000בלגיהזהב15,000ניו זילנדזהב15,000פוליןזהב10,000
Shuanghuan Noble היא מכונית מיקרו, 3 דלתות הצ'בק, מתוצרת יצרנית הרכב הסינית Shuanghuan Auto (שם מלא: Shijiazhuang Shuanghuan Automobile Co., Ltd) אשר מיוצרת משנת 2004 ועד היום,
הוא סינגל שהוקלט על ידי הזמרת-יוצרת הולשית בוני טיילר, ביחד עם הזמרת קארין אנטון.
השיר יצא לאור ב-7 ביוני 2004, כסינגל השני והאחרון מתוך אלבומה הארבעה עשר, Simply Believe.
השיר הגיע למקום השביעי במצעד שבפלנדריה.
השיר נכתב על ידי רוני סקוט וסטיב וולף והופק על ידי דייוויד מקיי.
גרסה זו היא גרסה בשפה הצרפתית של הלהיט "It's a Heartache", של טיילר אשר יצא לאור בנובמבר 1977, כסינגל השני מתוך אלבומה השני, Natural Force.
בשנת 2004, יצא אלבומה הארבעה עשר של טיילר, Simply Believe.
טיילר החליטה כי הסינגל הראשון מהאלבום יהיה גרסה מחודשת בצרפתית של השיר "Total Eclipse of the Heart", וכי הסינגל השני מתוכו יהיה גרסה מחודשת בצרפתית של השיר "It's a Heartache".
"Should've Said No" (בעברית: "(היית/י) צריכ/ה להגיד לא" או "הָיָה צָרִיךְ לְהַגִּיד לֹא") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, Taylor Swift.
השיר יצא לאור ב-18 במאי 2008, על ידי חברת התקליטים ביג משין רקורדס, כסינגל החמישי והאחרון מתוך האלבום.
השיר הגיע למקום הראשון במצעד שירי הקאנטרי, וה-33 במצעד הבילבורד הוט 100.
השיר נכתב על ידי טיילור סוויפט לבדה והופק על ידי נייתן צ'פמן.
איגוד תעשיית ההקלטות האמריקאי העניק לשיר את מעמד הפלטינה, על סך מכירות של כ-1.5 מיליון עותקים בארצות הברית.
כמו כן, זכה השיר בשני פרסי BMI, בטקס שהתקיים בשנת 2009.
"Should've Said No" בוצע באצטדיון ג'ילט בפוקסבורו, מסצ'וסטס, ב-19 במאי 2023. ב-19 באוקטובר 2024, סוויפט פתחה את קטע האקוסטי עם השיר "Should've Said No".
לאחר הבית הראשון, היא ביצעה מעבר ל-"I Did Something Bad" מתוך האלבום Reputation.
אזורהסמכהיחידות שהוסמכו/מכירותארצות הברית (RIAA)פלטינה1,000,000*סיכוםבכל העולם2,280,000* נתוני מכירות המבוססים על הסמכה בלבד.
אזור תאריך יציאה פורמט חברת תקליטים מקור ארצות הברית 18 במאי 2008 רדיו קאנטרי ביג משין 24 בינואר 2020 תקליט 7 אינץ'
Shubh Mangal Zyada Saavdhan (בעברית: תהיה יותר זהיר לגבי נישואים; בהינדית: शुभ मंगल ज़्यादा सावधान) הוא סרט קומדיה רומנטית בוליוודי-להט"בי, שיצא ב-2020. הסרט הוא ספין אוף לסרט Shubh Mangal Saavdhan .
הסרט מספר על זוג חד-מיני גאה שמתקשה לשכנע את ההורים של אחד מבני הזוג במערכת היחסים שלהם.
הסרט צולם בואראנסי ב-16 בדצמבר 2019, ויצא בצורה מסחרית בהודו ב-21 בפברואר 2020.
שחקןדמותאיוסמאן קחוראנה קרטיק סינג'ג'יטאנדרה קומאר אמאן טריפאהת'ינינה גופטה סונייאנה טריפאהת'יג'אדירג' ראו שאנקאר טריפאהת'ימאנו ריסי צ'אמן טריפאהת'יסוניטה ראג'וואר צ'אמפה טריפאהת'ימאנבי גאגרוגוגי/רנג'ני טריפאהת'יפאנקחורי אוואסטחי קוסוםנייראג' סניג'קיישהאבבחומי פהדניקאר דביקההרדיק גביפינטומאחש סת'אבא של דביקהבריז' קומאר פאנדייפאנדיטסייד ג'אבדשוטר
Shouldn't a Told You That (בעברית: לא הייתי צריכה להגיד לך זאת) הוא אלבומם השלישי של להקת הקאנטרי דיקסי צ'יקס אשר יצא ב-2 בנובמבר 1993 על ידי Crystal Clear Sound.
זהו גם היה האלבום האחרון שלהם עם חברה זו והאלבום האחרון בהשתתפות הבסיסטית של הלהקה לורה לינץ'.
אלבום זה בדומה לשני האלבומים שלפניו כשל באופן נחרץ ולכן גם לא יצאו ממנו סינגלים.
שם האלבום קרוי על שיר בעל אותו שם הנמצא באלבום.
הוא יצא מחדש ב-10 בפברואר 1994 אך ללא הצלחה.
האלבום קיבל ציון של 3 כוכבים מתוך 5 על ידי מגזין AllMusic.
Si c'était de l'amour (בעברית: אם זה היה אהבה) הוא סרט תיעודי צרפתי-להט"בי, שיצא לאקרנים ב-2020. הסרט בוים על ידי פטריק צ'יה .
הסרט מתאר את חייהם המקצועיים והאישיותיים של הרקדנים ב-Crowd, קטע של הכוריאוגרפית ז'יזל ויין על סצנת הלהט של שנות ה-90 של המאה ה-20.
הסרט הוקרן לראשונה ב-22 בפברואר 2020 בפסטיבל הסרטים הבינלאומי בברלין ה-70 במספר.
בפסטיבל זה, הסרט זכה בפרס טדי לסרט התיעודי הלהט"בי הטוב ביותר.
הסרט הופץ באופן מסחרי בצרפת ב-4 במרץ 2020.
Shut Up and Dance: Mixes (בעברית: תשתקו ותרקדו: מיקסים) הוא אלבום הרמיקסים הראשון של הזמרת-יוצרת האמריקאית פאולה עבדול אשר יצא לאור ב-8 במאי 1990, על ידי חברת התקליטים וירג'ין רקורדס.
אלבום הרמיקסים הגיע למקום השביעי במצעד הבילבורד 200.
האלבום מכיל רמיקסים לכל הסינגלים מאלבום הבכורה של פאולה עבדול, רמיקס לשיר
"One or the Other", שהוא נלקח מתוך אלבום הבכורה שלה ומחרוזת של רמיקסים לכל ששת הסינגלים מאלבום הבכורה שלה.
מתוך האלבום יצאו שני סינגלים ושני קליפים, אחד למחרוזת הרמיקסים והשני לרמיקס לשיר "Straight Up".
האלבום זכה להצלחה אדירה כאשר היגע למקום ה-7 בארצות הברית ואף הגיע למעמד פלטינה במדינה על מכירות של מיליון עותקים.
הצלחתו החסרת תקדים הפכה אותו לאלבום הרמיקסים השני הנמכר ביותר לאותה תקופה ונכון להיום הוא אלבום הרמיקסים השלישי הנשי הנמכר ביותר בכל הזמנים והחמישי בדירוג של נשים וגברים כאחד.
בנוסף להצלחתו בארצות הברית הוא זכה להצלחה גם בבריטניה שם שוחרר מאוחר יותר במהדורה מחודשת עם רמיקסים נוספים.
Si Tú La Quieres (בעברית: אם אתה אוהב אותה) הוא סינגל שהוקלט על ידי הזמר-יוצר דויד ביסבל, ביחד עם הזמרת-יוצרת הספרדייה איתנה.
השיר יצא לאור ב-3 באפריל 2020, על ידי חברת התקליטים יוניברסל מיוזיק גרופ, כסינגל מתוך האלבום, En Tus Planes.
השיר הגיע למקום השמיני במצעד השירים שבאורוגוואי.
השיר נכתב על ידי דייוויד ביסבל, מריה קונצפסיון מנדיוויל פייטו ופבלו לואיס קבריאן ואלרה והופק על ידי פבלו סבריאן.
הווידאו קליפ הרשמי של השיר הועלה לערוץ היוטיוב של דויד ביסבל ב-2 באפריל 2020, בשידור חי.
הקליפ צבר למעלה מ-61 מיליון צפיות.
Show & Tell (בעברית: להציג ולספר) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.
הוידאו קליפ הרשמי של השיר הועלה לערוץ היוטיוב של מלאני מרטינז ב-4 באוקטובר 2019. נכון לאוקטובר 2020, מונה הצפיות של הקליפ עומד על כ-40 מיליון צפיות.
עם יציאתו, נכנס השיר למצעד השירים מתחת להוט 100, כאשר תחילה היה במקום ה-17, ולאחר מכן עלה למקום ה-14, בו שהה שבועיים רצופים.
בנוסף, נכנס השיר למצעד המכירות הדיגיטליות של שירים אלטרנטיביים, ושהה במקום ה-21 שבוע אחד בלבד.
במצעד הסינגלים הניו זילנדי, הגיע השיר למקום ה-21.
מלבד מצעדי המדינות, Show & Tell נכנס לרשימת השירים המוזרמים ביותר בספוטיפיי ברחבי העולם באותו היום, כאשר הגיע למקום ה-158, ובכך הפך לשיר השלישי הכי מצליח של מרטינז ברשימה זו, לאחר "Pity Party", שהגיע למקום ה-82 במאי 2016, ו-"Play Date", שהגיע למקום ה-26 במאי 2020.
"Shower" (בעברית: מקלחת) הוא סינגל בביצוע הזמרת האמריקאית בקי ג'י.
הוא יצא לאור ב-23 באפריל 2014 על ידי RCA רקורדס וקימוסבי רקורדס.
השיר נכתב על ידי דר לוק, סירקוטו ועיר הרוק והופק על ידי השניים הראשונים.
הקליפ לשיר יצא לאור ב-30 ביוני 2014. Shower הוא השיר היחיד של גומז שהגיע לטופ 20 במצעד הבילבורד הוט 100. גרסת הרמיקס הרשמי יצא לאור באותה שנה ובא משתתף הראפר האמריקאי טייגה.
בנובמבר 2020, השיר הפך לפופולרי בטיקטוק.
הרמיקס הרשמי בהשתתפות הראפר האמריקאי טייגה יצא לאור ב-2014.
"Shut Up Chicken" הוא סינגל של אל קפון שיצא ב-10 בינואר 2020 על ידי Jo&Co.
הסינגל נכתב על ידי בסהאנטר, קליידי , תומאס ג'ולס ואילקאיי סנקן.
הסינגל נכתב במהלך מפגש כתיבה של חברת התקליטים PowerHouse בדובאי.
הווידאו קליפ של "Shut Up Chicken" בוים על ידי פבריס בגוטי ופורסם בערוץ היוטיוב של אל קפון ב-10 בינואר 2020. "Shut Up Chicken" זכה לתמיכה מצד דייוויד גטה, Lost Frequencies, הארדוול ואמנים אחרים.
Shut Up הוא שיר שהקליטה הזמרת-יוצרת האמריקאית אריאנה גרנדה, מתוך אלבום האולפן השישי שלה, Positions.
השיר נכתב על ידי גרנדה, בשיתוף עם טומי בראון, מיסטר פרנקס, פיטר לי ג'ונס, טיילה פרקס, טראוויס סיילס ומייקל פוסטר והופק על ידי בראון, פרנקס, סיילס וג'ונסון.
השיר הוא שיר רית'ם אנד בלוז עכשווי, המלווה בתזמורת של כלי מיתר.
השיר משמש כרצועה הפותחת של האלבום.
גרנדה צייצה בעמוד הטוויטר שלה כי זהו השיר הראשון שכתבה עבור האלבום.
תוך מספר ימים, צבר השיר למעלה מ-8 מיליון השמעות ברשת הזרמת המדיה ספוטיפיי.
יחד עם צאת האלבום, סקרו את השיר מבקרי מוזיקה שונים, והפנו כלפיו בעיקר ביקורות חיוביות.
מגזין הבילבורד דירג את השיר כשיר השישי הטוב ביותר באלבום, באומרו: "רצועת הפתיחה ב-Positions היא ממלכתית ומפוארת: גרנדה נותנת עדכון על חייה על ידי פיטוריהם של מי שמתיימרים לדעת הכל על כך, בעוד מיתרים והרמוניות הופכות את המברשת לרומן דקדנטי".
במגזין וראייטי נכתב כי השיר "מהנה מאוד מבחינה מוזיקלית, אך המסר ההגנתי שלה לא יישא התייחסות מתמשכת".
האנה מילרה מ-NME טענה כי השיר מהווה "תקדים לכל שיא".
בובי אוליבייר מ-Spin כתב שאף על פי שהשיר "מהיר ומהנה", סיומו "לא ממש מתאים".
"Si Una Vez" הוא סינגל שיווקי שהוקלט על ידי הזמרת-יוצרת האמריקאית סלינה מתוך אלבום האולפן הרביעי שלה, Amor Prohibido.
הוא נכתב על ידי פיט אסטודילו והופק על ידי אחיה ומפיקה של סלינה, א.ב.
"Si Una Vez" הוא שיר מריאצ'י, אשר שואב השפעה מסוגת הקומביה וממוזיקת הדאנס הלטינית.
מבחינה לירית, שואלת סלינה מדוע התאהבה בבן זוג אלים ופוגעני, תוך שהיא מצהירה שהיא לעולם לא תחזור על טעות שכזו.
המילים שלו מרמזות על אהבה נכזבת והעצמה נשית.
"Si Una Vez" קיבל ביקורות חיוביות מטעם מבקרי המוזיקה, שטענו כי באמצעות השיר, ניתן להבחין ביכולות הקוליות של סלינה.
במהלך טקס פרסי הפופ של BMI, קיבל השיר את פרס "סינגל השנה", על הצלחתו הרבה.
מוזיקאים רבים הקליטו את השיר מאז יצא, תוך שכללו אותו באלבומיהם.
בין המוזיקאים ניתן למנות את: אלישיה וילריאל, איווי קווין, גירל אין קומה ומני מנואל.
הגרסה האחרונה מביניהן הגיעה למקום הראשון במצעד השירים הטרופיים של בילבורד ודורגה כשיר הטרופי המצליח ביותר בארצות הברית בשנת 1996.
"Si Una Vez" נכתב על ידי רקדן הגיבוי והסולן של סלינה ולוס דינוס, פיט אסטודילו.
השיר נכתב בשיתוף אחיה ומפיקה של סלינה א.ב.
קינטנייה והופק על ידי קינטנייה ביחד עם בבו סילווטי.
קלידן הקבוצה, ריקי ולה סיפר בריאיון בשנת 2002 כיצד הלהקה שכרה חצוצרן מקצועי על מנת להקליט חלקים מהשיר.
בגרסה החיה של השיר שהושמעה באסטרודום בהופעה האחרונה של סלינה בשנת 1995, החצוצרה הוחלפה בקולות אחרים.
"Si Una Vez" הוא שיר מריאצ'י בשפה הספרדית עם השפעות של סוגת הקומביה ומוזיקת הדאנס הלטינית.
הסופרת דבורה פרדז כינתה את "Si Una Vez" כשיר שמושפע ממוזיקת פאנק רוק (Punk rock).
דיבר על כך ש-Amor Prohibido היה מורכב ממוזיקה ניסיונית וכבדה והוסיף כי השיר "Si Una Vez", נועד להפוך אותו לקליל ועכשווי יותר.
בשיר יש שימוש בגיטרה מקסיקנית, בשילוב מפעם של קומביה.
"Si Una Vez" נכתב בסולם של רה מינור, תוך שיש לו 84 פעימות לדקה.
הוא משלב מוזיקה המורכבת מכמה כלי נגינה, ביניהם: פסנתר וגיטרה.
מבחינה לירית, סלינה מדברת על מערכת היחסים הכוזבת שלה ותוהה מדוע היא התאהבה אי פעם בבן זוג אלים שבגד ועזב אותה ונשבעה שלעולם לא תאפשר לגבר כזה לחזור לחייה.
"Si Una Vez" הוגדר על ידי Latin Times כאחד מעשרת שירי הקריוקי הספרדיים המושמעים בהיסטוריה.
מריה ולדז, כתבת בעיתון Latin Times, כינתה את השיר כשיר "כיף להאזנה".
ברדיו הציבורי של טקסס הוגדר השיר כ"שיר המזוהה ביותר עם דרום טקסס".
דייוויד בראון מאנטרטיינמנט ויקלי, התייחס לשירה של סלינה וטען שמדובר "בשיר שמזכיר את הזמרת לידיה מנדוזה".
ב-New University נכתב כי "השיר מבטא את התשוקה של סלינה".
סלינה ביצעה את השיר במהלך הופעתה האחרונה ב-12 במרץ 1995, שהתקיימה בפסטיבל קאלה אוצ'ו במיאמי, מול למעלה מ-100,000 מעריצים.
סלינה נרצחה על ידי יולנדה סלדיבר, חברתה והמנהלת לשעבר של בוטיקי הלבוש שלה, , ב-31 במרץ 1995. לאור המקרה, ביצעה ג'ניפר לופז את השיר בעצמה, תוך שגילמה את סלינה בסרט התיעודי שיצא עליה בשנת 1997, "סלינה".
"Si Una Vez" נחשב על ידי מגזין בילבורד לאחד משירי החותם של סלינה.
היא בחרה להקליט את "Si Una Vez" בעקבות כך שהיא טענה שהמסר שלו, גרם לה להרגיש חיבור מיוחד לשיר עצמו.
ג'ונתן וידראן מ-AllMusic התייחס לגרסתה.
בשנת 2010, להקת האינדי רוק גירל אין קומה הקליטה קאבר פאנק של "Si Una Vez".
הלהקה החליטה להקליט את השיר מכיוון שהוא היה השיר האהוב ביותר של סלינה, על חברות הלהקה.
הלהקה ביצעה את השיר בשידור חי במהלך טקס פרסי מוזיקת הטחאנו שהתקיים בשנת 2010, כהומאז' לסלינה.
באפריל 2011, להקת קומביה אול-סטארז, ביצעה את גרסתה לשיר במהלך סיבוב ההופעות שלה "La Vida de un Genio", בבוליביה.
הזמרת הקולומביאנית קאלי אוצ'יס ביצעה את "Si Una Vez" בפסטיבל SXSW שהתקיים בשנת 2015. המגזין Vibe טען שההופעה של אוצ'יס הייתה "מצמררת".
שנהטקסקטגוריהתוצאהמקור1994פרסי הפופ של BMIשיר השנה
"Shum" (; בעברית: "רעש") הוא שיר באוקראינית של להקת גו איי, ייצג את אוקראינה באירוויזיון לשנת 2021 שברוטרדם, הולנד.
השיר יצא לאור ב-22 בינואר 2021. השיר מערב בתוכו סגנון טכנו ופולק אוקראיני.
נודע כי השיר ייצג את אוקראינה באירוויזיון 2021 לאחר שגבר על שני שירים אחרים בבחירה פנימית, ב-4 בפברואר 2021. השיר עבר עיבוד במהלך חודש מרץ באותה השנה על מנת להתאימו לפורמט האירוויזיוני, שכן, הוא תוכנן לצאת לא כשיר אירוויזיון אלא כסינגל של הלהקה.
ב-18 במאי 2021, ביצעה הלהקה את השיר בחצי הגמר של התחרות, ובתום ההצבעות, הגיעה למקום השני עם 267 נקודות.
ב-22 במאי, בגמר התחרות, הגיעה הלהקה למקום החמישי עם 364 נקודות.
"Show Yourself" (בעברית: "איפה את", בתרגום חופשי:"הראי את עצמך") הוא סינגל של אידינה מנזל ואוון רייצ'ל ווד, שהופיע בסרט לשבור את הקרח 2. הסינגל נכתב על ידי קריסטן אנדרסון-לופז ורוברט לופז.
אלזה עוקבת אחרי קול מסתורי מעבר לים האפל לאתהאלן.
היא חוקרת זיכרונות מהעבר, מגלה את מה שהתרחש ביער המכושף ואת מקור כוחותיה.
היא שרה את "Show Yourself" כשהיא צוללת עמוק יותר לעבר האמת.
הגרסה המקורית של השיר ארכה כשש דקות וחצי.
"Show Yourself" קיבל שבחים ממבקרים ומעריצים.
במגזין USA Today, נכתב כי: "שמחים להקשיב לקולה, שמצליח עם כל תו שנראה באופק".
אתר החדשות Stuff שיבח את השיר על שילוב המוטיבים המוזיקליים האחרים של הסרט.
הניו יורק טיימס השווה את נושא הקבלה העצמית של השיר עם "Let It Go" של הסרט הקודם בסדרה, לשבור את הקרח.
כמו "Let It Go", גם השיר "Show Yourself" התפרש כהמנון גאה.
Show Me How You Burlesque הוא שיר של הזמרת כריסטינה אגילרה אשר יצא מתוך הפסקול, Burlesque: Original Motion Picture Soundtrack, כסינגל מתוך האלבום ב-4 בפברואר 2011, על ידי RCA רקורדס.
השיר נכתב על ידי אגילרה, כריסטופר סטיוארט, וקלוד קלי והופק על ידי סטיוארט וקלי.
לפיי שהשיר יצא באופן רשמי הוא הודלף בשם "Spotlight".
השיר קיבל ביקורות חיוביות ממבקרי המוזיקה אשר כינו אותו כאחד מהשירים הטובים ביותר באלבום.
מבחינה מסחרית השיר לא זכה להצלחה כאשר דורג במספר מצומצם של מדינות ובמקומות נמוכים ברובם.
על מנת לקדם את השיר הופיעה איתו אגילרה בתוכנית רוקדים עם כוכבים.
"Show You Love" הוא שיר של הדי ג'יי הדני, קאטו, והדי ג'יי הבריטי, סיגלה, בשיתוף הזמרת האנגליה, גרייס טית'ר, שיצא ב-2015. גרסה מחודשת לשיר, בשיתוף הזמרת האמריקאית, היילי סטיינפלד, יצאה ב-24 בפברואר 2017. נכון לדצמבר 2021, הגרסה המחודשת הושמעה למעלה מ-69 מיליון פעמים בספוטיפיי.
הווידאו קליפ של השיר הועלה לערוץ היוטיוב של קאטו ב-7 באפריל 2017. נכון לדצמבר 2021, הווידאו קליפ נצפה למעלה מ-3.8 מיליון פעמים.
Show Up Squeeze הוא סוג של משחק לחץ בברידג'.
במשחק לחץ מסוג זה ניסיון עקיפה עשוי להיכשל ולכן מוותרים עליו ובמקום זה משתמשים במשחק לחץ.
משחק הלחץ עשוי לאלץ יריב לוותר על קלפים בסדרה בה הייתה מתבצעת עקיפה ועל ידי כך לייתר את העקיפה.
בדוגמה בתרשים נותרו לכל אחד מהשחקנים שלושה קלפים.
הכרוז בדרום צריך לשחק מידו.
לשני היריבים נותרו שני קלפים בסדרת ה-.
אחד הקלפים החסרים הוא ה-.
הכרוז יכול לבצע עקיפה שסיכויי הצלחתה הם 50%.
אם במקום זאת ישחק את ה- מערב ייאלץ לשחק קלף מסדרת ה- משום שעליו לשמור על ה-.
גם מזרח ייאלץ לשחק קלף מסדרת ה- משום שעליו לשמור על ה-.
כתוצאה מכך ייאלצו שני המגנים לוותר על ההגנה על ה-.
כשהכרוז ישחק ל- בדומם אחד מהמגנים ייאלץ לשחק את ה-.
ה- תבטיח זכייה בכל הלקיחות.
Si Me Llevas Contigo הוא אלבום האולפן החמישי של הזמרת-יוצרת המקסיקנית גלוריה טרווי.
האלבום יצא לאור ב-5 בדצמבר 1995, על ידי חברת התקליטים סוני מיוזיק לטין.
בדומה לארבעת האלבומים הקודמים של טרווי, גם זה הופק על ידי סרחיו אנדרדה.
האלבום הופץ ב-5 בדצמבר 1995 במקסיקו ולאחר מכן, הופץ בשאר רחבי העולם.
השירים באלבום חקרו נושאים שנויים במחלוקת כמו הומוסקסואליות, צניעות, דת, תסכול, משבר כלכלי ושחיתות פוליטית והתאבדות.
ב-13 במרץ 1996, טרווי הודיעה שהיא תפרוש מהופעות חיות עקב הסרטן של המנהל שלה, סרחיו אנדרדה.
היא הציעה לקיים שתי הופעות אחרונות באודיטוריום הלאומי שבמקסיקו סיטי, ב-16 ו-17 במרץ.
הופעות אלה שודרו על ידי TV Azteca.
הטענות של טרווי לגבי הסרטן של אנדרדה מעולם לא אומתו, ומאוחר יותר עלתה השערה בעיתונות שהוא מעולם לא היה חולה.
בסופו של דבר, אושר כי אנדרדה סבל למעשה מתסמונת גייאן-בארה, שאובחנה בזמן שהוא וטרווי היו כלואים בברזיל.
(ביפנית: 株式会社集英社, הפבורן: Kabushiki gaisha Shūei-sha) היא חברת הוצאה לאור יפנית הממוקמת ברובע צ'יודה שבטוקיו ומתמקדת בעיקר בהוצאה לאור של מגזיני מאנגה.
החברה הוקמה ב-1925 כחטיבה העוסקת בהוצאה לאור של תוכני בידור להמונים תחת חברת ההוצאה לאור Shogakukan, אך בשנה שלאחר מכן נפרדה ממנה והפכה לחברה עצמאית.
כיום, החברה היא חברת ההוצאה לאור הגדולה ביותר ביפן.
בין מגזיני המאנגה שהחברה מוציאה לאור נמנים מגזיני הקומיקס השייכים למותג "Jump", וביניהם מגזיני השונן Weekly Shonen Jump ("שונן ג'אמפ השבועי"), Jump Square ו-V-Jump; מגזיני הסיינן Weekly Young Jump, Grand Jump ו-Ultra Jump, ומגזין המאנגה המקוון Shonen Jump+.
כמו כן, מפרסמת החברה מספר מגזינים נוספים שאינם קשורים למאנגה, כגון Non-no (ノン－ノ), ירחון אופנה ולייף סטייל לנשים, או Myōjō (明星), מגזין העוסק בתרבות פופולרית ומוזיקה.
החברה, וחברת-האם-לשעבר Shogakukan, הן גם הבעלים של חברת ההוצאה לאור האמריקנית Viz Media העוסקת בפרסום מאנגה מתורגמת לאנגלית בצפון אמריקה.
מגזיןסטטוסתאריך הוצאה ראשוניWeekly Shōnen Jump (週刊少年ジャンプ)פעיל1968Jump SQ.
"Si la vie est cadeau" (בעברית: "אם החיים הם מתנה") הוא שיר שהוקלט על ידי הזמרת הצרפתייה קורין הרמס עם מוזיקה שהלחין ז'אן פייר מילרס ומילים צרפתיות שנכתבו על ידי אלן גרסיה.
השיר ייצג את לוקסמבורג באירוויזיון 1983 שהתקיים במינכן, מה שהביא לזכייה החמישית והאחרונה של המדינה עד כה בתחרות.
"Si la vie est cadeau" הולחן על ידי ז'אן פייר מילרס עם מילים צרפתיות מאת אלן גרסיה.
זוהי בלדה דרמטית העוסקת בפלא החיים, המשווה אותו למתנה.
המילים מספרות על הסבל של הזמרת שמאוהבת באדם "שהבטיח [לה] את כל העולם" ולא פעל: "מה עם הילד שרציתי לתת לך באביב?".
לאחר מכן היא שרה על כך שכל סוג של מתנה מתקבל בברכה, בין אם היא ניתנת, גנובה או מוחזרת, ומזהירה שהזמנים הטובים קצרים מדי, מה שרומז שהמאזין צריך להתענג עליהם על כל מה שהם שווים.
קורין הרמס הקליטה את השיר בצרפתית, אנגלית – בתור "Words of Love", – וגרמנית – בתור "Liebe gibt und nimmt"–.
חברת שידורי הטלוויזיה של לוקסמבורג בחרה באופן פנימי את "Si la vie est cadeau", בביצוע של הרמס, כהשתתפותה באירוויזיון 1983.
ב-23 באפריל 1983 התקיימה תחרות האירוויזיון בהיכל אאודי דום במינכן בהנחיית "Bayerischer Rundfunk" מטעם ARD ושידור חי ברחבי היבשת.
הרמס ביצעה את "Si la vie est cadeau" כשיר ה-20 והאחרון בערב, אחרי השיר הבלגי.
מישל ברנהולץ ניצח על התזמורת החיה של האירוע בהופעה של השיר הלוקסמבורגי.
בתום ההצבעה, השיר קיבל 142 נקודות, וזכה במקום הראשון מתוך 20 שירים.
"Shut Up and Dance" (לעיתים מעוצב כ-"SHUT UP + DANCE") הוא סינגל של להקת הפופ רוק האמריקאית Walk the Moon.
השיר נכתב על ידי Walk the Moon וקפטין קאטס והופק על ידי טים פגונטה.
השיר יצא בהוצאת חברת התקליטים RCA רקורדס ב-10 בספטמבר 2014 כסינגל המוביל של אלבום האולפן השלישי שלהם, Talking Is Hard.
נכון ליולי 2024, השיר הושמע למעלה מ-442 מיליון פעמים ביוטיוב, ולמעלה מ-1.7 מיליארד פעמים בספוטיפיי.
"Si Antes Te Hubiera Conocido" (בעברית: "אם הייתי פוגשת אותך קודם") הוא שיר של הזמרת הקולומביאנית קרול ג'י, מתוך האלבום Tropicoqueta.
ב-18 ביוני 2024, הזמרת הודיעה דרך הרשתות החברתיות שלה שהיא תוציא שיר חדש, חשפה את שמו, טיזר של השיר ותאריך יציאתו, המתוכנן ל-20 ביוני.
מבחינה מוזיקלית, השיר הוא שיר מרנגה עם אלמנטים של ממבו.
מבחינה לירית, השיר משקף את הרעיון של החמצת הזדמנויות ותהיות מה יכול היה להיות אילו הייתה פוגשת את מושא האהבה שלה מוקדם יותר.
הקליפ יצא יחד עם הסינגל ב-20 ביוני 2024. הקליפ הוא שיר הלל אותנטי לקיץ וצולם ברפובליקה הדומיניקנית.
פרסשנהקטגוריהתוצאהמקורפרס המוזיקה האמריקאית26 במאי 2025וידאו קליפ אהובשיר לטיני אהובפרס הווידאו קליפים של MTV7 בספטמבר 2025הלטיני הטוב ביותרפרס המוזיקה הלטינית של בילבורד23 באוקטובר 2025השיר הלטיני של השנה: גלובל 200שיר המכירות של השנהשיר הסטרימינג של השנהשיר הרדיו של השנההשיר הטרופי של השנהפרס גראמי הלטיני13 בנובמבר 2025הקלטת השנהשיר השנההשיר הטרופי הטוב ביותר
"Show Them to Me" הוא שיר הומוריסטי של הזמר והיוצר האמריקאי, הקומיקאי רודני קרינגטון.
את השיר כתב מארק גרוס, והוא יצא ב-2007 כסינגל מתוך האלבום King of the Mountains.
השיר הוא בלדת קאנטרי שקטה, ומבוצע לרוב כשאת קרינגטון מלווה רק פסנתרן, והוא עצמו מנגן בגיטרה אקוסטית.
השיר מושר מנקודת מבט אישית של קרינגטון עצמו, המלין על העולם ההולך ומשתגע, ועל השנאה וההרג הפושים בו.
קרינגטון מציין שכשהוא צופה בחזה חשוף של אישה, הוא שוכח מכל צרותיו, וכי איש אינו חושב על מלחמה כשמולו חזה נשי חשוף.
בסוף הבית הראשון מפציר קרינגטון באישה לחשוף את שדיה, וכך יצילו שניהם את העולם.
בפזמון החוזר מבקש קרינגטון מהאישה להראות לו את שדיה.
במהלך המשך השיר מציין קרינגטון בדרכים רבות והומוריסטיות כי הוא אוהב את כל סוגי השדיים, ללא קשר למראם, ומוסיף כי ישמח לראות גם שדיים גבריים.
בבית האחרון מציג קרינגטון חזון לפיו נשים יחשפו את שדיהם, והעולם כולו יחיה בהרמוניה, ומסיים באמירה לפיה חשיפת החזה היא מעשה פטריוטי.
השיר הופיע כחלק מפסקול סרט הקומדיה Beer for My Horses, בו מככב קרינגטון, שגם כתב את התסריט לסרט.
"Shout" הוא שיר של להקת הפופ רוק הבריטית טירז פור פירז, שיצא לאור כסינגל השני מתוך אלבום האולפן השני שלהם, "Songs from the Big Chair", ב-23 בנובמבר 1984.
הסינגל הפך ללהיט הרביעי של הלהקה שהגיע לטופ 5 במצעד הסינגלים הבריטי, והגיע למקום הרביעי במצעד, בינואר 1985.
בארצות הברית הגיע השיר למקום הראשון בבילבורד הוט 100 ב-3 באוגוסט 1985 ונשאר שם במשך שלושה שבועות.
השיר הפך לאחד השירים המצליחים ביותר של שנת 1985, וכיכב במקום הראשון במספר מדינות בעולם.
השיר זכה לגרסאות כיסוי ורמיקס רבות וסומפל על ידי אמנים רבים מאז יציאתו.
בשנת 2010 הוא שימש כבסיס לשיר "Shout" שהגיע למקום הראשון במצעד הבריטי (בוצע על ידי הרכב שכלל את דיזי רסקל וג'יימס קורדן), ושימש כהמנון לא-רשמי של נבחרת אנגליה בכדורגל במונדיאל 2010.
סרטון הווידאו של "Shout", שצולם בסוף 1984, היה הווידאו קליפ השני של הלהקה בבימויו של נייג'ל דיק.
הוא כולל צילומים של רולנד אורזבל וקורט סמית' בקשת האבן Durdle Door בדורסט.
הקליפ כולל גם צילומים באולפן עם יתר חברי הלהקה, איאן סטנלי ומני אליאס.
שני סרטוני הווידאו מתוך האלבום השני של הלהקה, "Shout" ו-"Everybody Wants to Rule the World", הושמעו מספר רב של פעמים בערוץ המוזיקה MTV, ועזרו לבסס את מעמדה של הלהקה בצפון אמריקה, בשנת 1985.
מצעד (1985)מיקוםאוסטרליה (Kent Music Report)14בלגיה (Ultratop 50 פלנדריה)14קנדה סינגלים מובילים (RPM9)8הולנד (הולנד טופ 40)10הולנד (סינגל טופ 100)6ניו זילנד (מוזיקה מוקלטת ניו זילנד)7דרום אפריקה (רדיו ספרינגבוק)16שווייץ (Schweizer Hitparade)13סינגלים בבריטניה (מצעד הסינגלים הרשמי)50בילבורד הוט 10021קאש בוקס13
+אזורהסמכהיחידות/מכירות מאושרותקנדה (מיוזיק קנדה)פלטינה100,000^ניו זילנד (RMNZ)זהב10,000*בריטניה (BPI)זהב500,000‡ארצות הברית (RIAA)זהב500,000^ארצות הברית (RIAA)
מכירות דיגיטליותזהב500,000** נתוני המכירות מבוססים על הסמכה בלבד.
‡ נתוני מכירות+סטרימינג מבוססים על הסמכה בלבד.
"Show Me Love" (בתרגום חופשי לעברית: "הראה לי אהבה") הוא שיר של הזמר הדרום אפריקאי - גרמני ויז דה מק בשיתוף הצמד ביז אנד הני, שיצא ב-7 בפברואר 2025 על ידי חברת התקליטים במבו ארטיסטס.
הרמיקס, שיצא ב-18 באפריל 2025 על ידי חברות התקליטים פקס ואפיק רקורדס, כולל קולות רקע של הזמרת ה
שיצא באותה שנה, ב-22 באפריל, השיר נשלח לתחנות רדיו איטלקיות.
השיר "Show Me Love" הוא שיר באורך 2 דקות ו-56 שניות.
זהו שיר רית'ם אנד בלוז, פופ ואלקטרוני וחלק, המשלב בתוכו אלמנטים של אמפיאנו.
בכתבה למגזין "ניו ווייב", טייריס קינג תיאר אותו כ"חלום בהקיץ מושלם".
בביצוע של וויז הוא מביע את רגשותיו כלפי בת זוג רומנטית.
ברמיקס, טיילה מוסיפה דימויים רומנטיים חיים שלה, כשהיא שרה: "I'm so high, I'm floating".
השיר "Show Me Love" בוצע לראשונה בהופעה חיה במהלך הופעתה של טיילה בפסטיבל קואצ'לה 2025 , כשוויז הופיע כאורח מיוחד.
לשיר "Show Me Love" היו למעלה מ-1.6 מיליון יצירות ו-2.7 מיליארד צפיות בטיקטוק, בנוסף ל-74 מיליון השמעות בספוטיפיי עד ל-7 באפריל 2025. הוא הגיע למקום ה-10 במצעד הבילבורד גלובל.
בדרום אפריקה, מולדתו של וויז דה מק, השיר "Show Me Love" הופיע לראשונה במקום ה-11 במצעד הרשמי של דרום אפריקה, ובמקום השלישי בגרמניה במצעד מצעדי ה־GfK אנטרטיינמט.
בבריטניה, במצעד מ-28 בפברואר 2025, השיר הופיע לראשונה במקום החמישי במצעד הסינגלים העצמאיים והגיע בשיאו למקום השני.
באותו שבוע, הוא הופיע גם לראשונה במקום ה-46 במצעד הסינגלים העצמאיים והגיע למקום הראשון.
הצריכה השבועית של השיר עלתה ב-6.5% ל-19,274 יחידות, על פי נתוני חברת המצעדים הרשמית, וזאת בזכות כ-2.3 מיליון השמעות בסטרימינג בבריטניה.
מאז יציאתו בפברואר, הוא צבר 74,299 יחידות.
במצעד מ-2 במאי 2025, השיר "Show Me Love" הגיע למקום השלישי במצעד הסינגלים הבריטי, למקום הרביעי במצעד הסטרימינג הרשמי ולמקום ה-19 במצעד הורדות הסינגלים.
בטריטוריות אחרות, השיר "Show Me Love" הופיע לראשונה במקום ה-4 במצעד בובלינג אנדר הוט 100 ובמקום ה-28 במצעד השירים הקצביים בארצות הברית.
בבלגיה, הוא הגיע למקום השלישי בוולוניה, ולמקום השביעי בפלנדריה.
השיר הגיע בשיאו למקום הרביעי בבמצעד הסינגלים ההולנדי טופ 100 בהולנד, למקום ה-10 במצעדי המוזיקה הפולניים, למקום השישי במצעד Ö3 אוסטריה טופ 40, למקום ה-11 בהונגריה, ולמקום ה-32 במצעד קנדה הוט 100. השיר הגיע למקום השני בשוודיה, למקום הרביעי בשווייץ, למקום השביעי באירלנד ולמקום ה-16 בניו זילנד.
במצעדי האיירפליי, השיר הגיע למקום השלישי במצעד 20 העליונים הרשמי של לבנון, ולמקום השני במצעדי האיירפליי הטורקיים.
בישראל הגיע בשיאו למקום השני במצעד הרשמי של גלגלצ.
הקליפ הנלווה לשיר יצא לאור ב-6 בפברואר 2025, והוקרן לראשונה בפלטפורמת יוטיוב.
את הקליפ ביימו במשותף וויז דה מק עצמו ויוצר התוכן Saybyetoit.
הצילומים נערכו בקייפטאון, דרום אפריקה.
הסרטון מציג את וויז דה מק מסתובב ברחבי העיר, מבצע את השיר ורוקד לצליליו, בליווי ארבעה מחבריו.
אורכו הכולל של הווידאו קליפ הוא 2:53 דקות.
עד מרץ 2025, צבר הקליפ מעל חמישה מיליון צפיות ביוטיוב.
סיירה (בשמה המלא Sierra Entertainment או סיירה און ליין Sierra On-Line), הייתה חברה אמריקאית שפיתחה והפיצה משחקי מחשב החל משנת 1979 ועד לשנת 2008.
חברת Sierra On-Line נוסדה בשנת 1979 תחת השם "On-Line Systems" על ידי הזוג קן ורוברטה ויליאמס בביתם בעיר סימי ואלי שבקליפורניה.
את השראתם שאבו ממשחק טקסט אותו שיחקו על מחשב ה-TRS-80 שלהם בשם "הרפתקאה" (Colossal Cave Adventure, 1976) וממשחקי טקסט דומים שהיו נפוצים באותה תקופה, בהם נדרש השחקן להקליד לדמותו פקודות טקסט לביצוע, והחיווי על התקדמותה במשחק הוצג לו בתיאור כתוב בלבד.
רוברטה העלתה רעיון, שהיה חדשני באותה התקופה, לפיו המשחק יציג לשחקן תמונה בנוסף לתיאור מילולי.
היא יצרה עלילה למשחק וקן תרגם את הרעיון והעלילה מכתב יד לשפת מחשב במשך חודש.
כך נוצר המשחק הגרפי/טקסטואלי "הבית המסתורי" ("Mystery House") ששילב תמונה ב-4 צבעים ופסקת טקסט.
היה זה רעיון חדשני אשר מוכר בדיעבד כמשחק ההרפתקה הגרפי הראשון.
המשחק השני של הזוג ויליאמס נקרא "המכשף והנסיכה" ("The Wizard and the Princess"); משחק זה נבדל מקודמו בכך שהיה בצבע ורק המסכים המתקדמים ביותר של אותה תקופה יכלו להריץ את המשחק.
ההפצה של המשחק "המכשף והנסיכה" נעשתה על ידי הזוג ויליאמס בלבד.
ייצור המחשב האישי באותה תקופה היה בחיתוליו ולכן ההפצה הייתה ללקוחות יחידים ולחנויות קטנות של חובבי מחשבים.
הביקוש למשחק החל לעלות בעיקר בזכות הפופולריות של המחשב "Apple II".
בסוף שנת 1981 מכר המשחק "המכשף והנסיכה" כ-60,000 עותקים.
בשנת 1982 העבירו בני הזוג ויליאמס את החברה מביתם למשרדים ביישוב שבקליפורניה ושינו את שמה מ"On-Line Systems" ל"Sierra On-Line" ("סיירה און-ליין").
השם "סיירה" ("רכס הרים" בספרדית) נלקח מסיירה נבדה, רכס ההרים הסמוך לאוקהרסט, וסמליל החברה נוצר בהשראת אחד ההרים המפורסמים ברכס, .
בשנת 1983 פנתה חברה IBM לקן ורוברטה כדי שיפתחו משחק (במימון IBM), אשר יציג את יכולותיו החדשות של המחשב ש-IBM פיתחה באותה השנה.
השותפות הסודית הזו בין הזוג לחברה יצרה את המשחק "מסע המלך 1: המסע אל הכתר" ("King's Quest I: Quest for the Crown"), שהיה הראשון בסדרת משחקי מסע המלך.
במשחק זה השחקן משחק כדמות בשם גראהם, במסע להשבת שלושת האוצרות הקסומים של ממלכת דבנטרי (Daventry).
במשחק זה שלט לראשונה השחקן בשלושה ממדים שהדמות יכולה לנוע בהם (על הקרקע ובנוסף לגובה על ידי טיפוס על קירות), והכל בצבע.
ההצלחה של המשחק (לאחר מכן הושק גם לפלטפורמות אחרות) דרבנה את הזוג לפתח סדרות נוספות בהן מופיע השם "קווסט" (Quest), שהפך למונח שגור בהתייחס למשחקי הרפתקאות ממוחשבים.
בשנים אלו שלטה סיירה בשוק עיצוב משחקי המחשב ופיתחה משחקים רבים שחלקם נחשבו להצלחה אדירה ואילו אחרים לניסיונות כושלים.
סיירה יצאה בהצהרה כי היריב העיקרי שלה היא הטלוויזיה ומטרתה היא להציל את בני הנוער מלהיות "בטטות כורסא".
בתחילת שנות ה-90 החלה סיירה לרכוש חברות אחרות ובהן "דינמיקס" (Dynamix) ב-1990, "ברייטסטאר טכנולוגיות" (BrightStar Technology) ב-1992, "קוקטייל ויז'ן" (Coktel Vision) ב-1993 ו"אימפרשן גיימס" (Impressions Games) בשנת 1995. בהמשך קנתה עוד חברות נוספות.
בשנת 1991 החלה סיירה לספק שירות בשם The Sierra Network.
שירות זה היה שירות אינטרנטי עוד לפני המצאת ה-WWW (האינטרנט בתצורתו הנוכחית).
השירות נתן מענה לגיימרים אשר חוו בעיות במהלך משחקים או כאלו אשר נתקלו בעיות טכניות בהפעלתם.
בנוסף לכך, אנשים יכלו לשלוח אימיילים ביניהם ולשחק עם שחקנים מארצות שונות.
שירות זה נמכר לחברת AT&T בשנת 1994, ובשנת 1996 מכרה החברה את השירות ל-AOL.
בשנת 1994 עברה סיירה לוושינגטון כדי לפנות ללקוחות פוטנציאליים נוספים.
ביולי 1996 נמכרה סיירה ל-CUC International שמאוחר יותר התאחדה עם חברת HFS Incorporated.
באפריל 1998 הורשע נשיא חברת CUC ונשלח ל-10 שנים בכלא.
בעקבות האירוע נמכרה שוב סיירה והפעם למשקיע צרפתי.
לאחר המכירה השנייה חולקה סיירה ל-5 קבוצות שונות:
ב-22 בפברואר 1999 פרויקטים רבים של סיירה שהיו בפיתוח הופסקו בשל החלטת ההנהלה ועובדים רבים פוטרו.
תוצאותיו של מהלך זה גרמו לפיטורים של 105 עובדים נוספים.
בנוסף הפכה סיירה למפיצת משחקים של חברות עצמאיות במקום לעסוק בפיתוח בעצמה.
בשנת 2002 השתנה שמה של סיירה ל-Sierra Entertainment אך היא הפסיקה לייצר משחקים ובמקום זאת הפיצה את כותריה או כותרי חברות הבת שלה דרך חברת בת להפצה בשם ויואנדי אוניברסל (Vivandi Universal).
בשנת 2008, חברת ויונדי יוניברסל, שבשנת 2006 התאחדה עם החברה אקטיוויז'ן (Activision) כדי ליצור את החברה אקטיוויז'ן בליזרד (Activision Blizzard), נסגרה והבעלות של חברת סיירה עברה לאקטיוויז'ן.
כיום קיימת קבוצה של חובבי משחקי סיירה הידועה בשם AGD Interactive והיא משחזרת את משחקיה של סיירה
משנות ה-80 עד שנות ה-90, בעיקר מבחינה גרפית.
קבוצה נוספת היא Hero6 שהוקמה בגלל ההודעה על ביטול הרצון לעוצמה (סדרת משחקים) והיא ידועה כקבוצת המעריצים הראשונה של סיירה.
"הבית המסתורי" (Mystery House) - המשחק הראשון שאיחד בין טקסט לתמונה (לפני זה היו רק משחקי טקסט).
"מסע המלך 1" (King Quest I) - המשחק הראשון שאפשר לנוע עם השחקן בשלושה ממדים.
"מסע המלך 4" (King Quest IV) - המשחק הראשון שתמך בכרטיס קול סטריאו.
רשימת המשחקים בהוצאת סיירה און-ליין
החברות שקנתה סיירה במהלך שליטתה בשוק המשחקים:
Sic transit gloria mundi (תעתיק לעברית: סיק טרנזיט גלוריה מונדי) הוא ביטוי לטיני שפירושו "כך חולפת תהילת עולם".
ברומי - בעת מצעד הניצחון, ניצב לצידו של המצביא המנצח על המרכבה עבד אשר החזיק כתר זהב מעל ראשו ולוחש לו "זכור את המוות" ("ממנטו מורי"), כלומר "זכור כי אתה בן־תמותה") או בנוסח אחר בעל אותה משמעות, "כך חולפת תהילת עולם".
בעבר, בעת טקס כניסה לתפקיד של אפיפיור חדש, החזיק נזיר פיסת פשתן בוערת לרגליו של האפיפיור והכריז בפניו: "Sancte Pater, sic transit gloria mundi" ("אבי הקדוש, כך חולפת לה תהילת עולם").
תהליך זה חזר על עצמו שלוש פעמים במהלך הטקס.
האזכורים הראשונים של הפולחן הזה בוותיקן מגיעים עד למאה ה-13 בכתבים של אִיתְיֵן הדומיניקני מבורבון.
הכהן וההיסטוריון הוולשי אדם איש אוּסק מדבר על כך אף הוא בטקס ההכתרה של האפיפיור אינוקנטיוס השביעי בשנת 1404. הפולחן פסק בזמן יוחנן פאולוס הראשון, שוויתר על הזכות לתספורת ולהכתרה.
הפולחן שאב השראה מהביזנטים שהיו מביאים לקיסר עצמות ואפר אדם, ומטרתו הייתה להזכיר לסמכות הנוצרית הגדולה, קרי האפיפיור, שגם הוא אינו אלא אדם, ולנוכח עובדה זו, חייב הוא להישמר מיוהרה וגאווה.
Signed Sealed Delivered הוא אלבום הסולו החמישי של הזמר קרייג דייוויד.
האלבום יצא לאור ב-29 במרץ 2010 על ידי חברת התקליטים יוניברסל.
זהו האלבום הראשון של דייוויד ביוניברסל, בה חתם בסוף 2009, אחרי שעזב את האחים וורנר.
האלבום הוא אלבום קאברים לשירי מוטאון והוא כולל 9 קאברים ו-3 שירים חדשים לגמרי.
הסינגל הראשון מהאלבום הוא "One More Lie- Standing In The Shadows" והוא יצא לאור שבוע לפני האלבום, ב-22 במרץ 2010. השיר מסמפל את הלהיט "Standing In The Shadows Of Love" של Four Stops.
השיר הגיע למקום ה-76 במצעד הבריטי.
הסינגל השני מהאלבום "All Alone Tonight- Stop, Look, Listen" יצא לאור ב-31 במאי.
האלבום כולל קאברים ללהיטים של מרווין גיי, סטיבי וונדר, אל גרין, קורטיס סטייגרס ועוד.
האלבום דורג במקום ה-13 במצעד האלבומים הבריטי.
Sigma Xi היא חברת כבוד בינלאומית למדענים ומהנדסים אשר הוקמה בשנת 1886 באוניברסיטת קורנל.
לחברה כ-60,000 חברים בכ-500 סניפים, רובם בארצות הברית.
לאגודה 20 סניפים בקנדה ועוד סניפים בודדים בכ-20 ארצות.
החברות באגודה היא בהזמנה בלבד.
מדענים צעירים מתקבלים כחברים על תנאי ומקבלים חברות מלאה רק לאחר שהוכיחו הישגים גבוהים.
מדי שנה מצטרפים אל האגודה כ-5000 חברים חדשים.
האגודה מוציאה לאור את המגזין המדעי American Scientist.
במהלך השנים כ-200 מחברי האגודה היו זוכי פרס נובל, בהם אלברט איינשטיין, לינוס פאולינג, אנריקו פרמי, פרנסיס קריק וג'יימס ווטסון.
Sight & Sound (בתרגום מילולי מאנגלית לעברית: מראה וקול) הוא ירחון קולנוע בריטי שיוצא לאור על ידי מכון הסרטים הבריטי (ה-BFI).
אחד מסימני ההיכר של המגזין הוא משאל שנערך אחת לעשור בקרב מבקרי קולנוע, מפיצי סרטים וחוקרי קולנוע לדירוג הסרטים הטובים ביותר בתולדות הקולנוע.
המגזין יצא לראשונה בשנת 1932 כעלון חדשות מטעם "המכון הבריטי לחינוך מבוגרים" (BIAE).
במסגרת עלון זה קודמה היוזמה להקמת מכון הסרטים הבריטי שנוסד ב-1933. כעבור שנה וחצי נמסרה מלאכת הוצאתו לאור למכון הסרטים הבריטי, שמפרסם אותו מאז ואילך.
Sight & Sound פורסם אחת לרבעון עד לראשית שנות ה-90, מלבד בתחילת שנות ה-50 אז יצא כירחון.
ב-1991 אוחד המגזין עם ה-Monthly Film Bulletin, פרסום נוסף של המכון, והחל לצאת אחת לחודש.
המגזין נערך בידי גאווין לאמברט בשנים 1949–1955 ובידי פנלופי האוסטון בשנים 1956–1990. לאחר איחודם של העיתונים עבר לערוך אותו פיליפ דוד, ומ-1997 עורך אותו ניק ג'יימס.
כתב העת מכיל סקירה של הנעשה בעולם הקולנוע ומאמרים תאורטיים בתחום.
בהמשך לנעשה ב-Monthly Film Bulletin נסקרים הסרטים שיצאו בבריטניה באותו חודש, ובהם גם סרטים שיצאו בתפוצה מוגבלת וסרטים אמנותיים.
הסקירה כוללת רשימת שחקנים מלאה ורשימת הקרדיטים לצוות ההפקה.
רשימת הסרטים הטובים ביותר בתולדות הקולנוע
אחת לעשור החל מ-1952 עורך המגזין משאל בקרב מבקרי קולנוע, מפיצי סרטים וחוקרי קולנוע לצורך הרכבת רשימת הסרטים הטובים ביותר בכל הזמנים.
הרשימה נחשבת לאחת מרשימות הסרטים החשובות מסוגה.
בהתייחסו למשאל תיאר אותו מבקר הסרטים רוג'ר איברט כ"ללא כל עוררין המכובד ביותר מבין משאלי הסרטים הגדולים – היחיד שרוב אנשי תעשיית הקולנוע הרציניים מתייחסים אליו ברצינות".
כל נשאל מציין את עשרת הסרטים הטובים ביותר בכל הזמנים בעיניו (אין חשיבות לסדר), והדירוג הכולל מתבצע על פי מספר הקולות שקיבל כל סרט.
משנת 1992 נערך במקביל משאל זהה בקרב במאי קולנוע מרחבי העולם.
אף על פי שחלו לאורך השנים שינויים מועטים בעשיריה הראשונה, רשימת הסרטים שהוזכרו על ידי לפחות נשאל אחד היא מגוונת למדי.
כך למשל במשאל שנערך בשנת 2012 צוינו 2045 סרטים שונים על ידי 846 נשאלים.
הזוכה הראשון בתואר הסרט הטוב ביותר בכל הזמנים היה גונבי האופניים של הבמאי האיטלקי ויטוריו דה סיקה.
בחמשת המשאלים העוקבים (1962–2002) זכה בתואר האזרח קיין של אורסון ולס, ובמשאל האחרון שנערך ב-2012 החליף אותו הסרט ורטיגו של אלפרד היצ'קוק.
הסרט היחיד שהופיע בכל אחד משבעת המשאלים שנערכו עד 2012 הוא חוקי המשחק של ז'אן רנואר.
1. גונבי האופניים (ויטוריו דה סיקה, 1948)
4. אוניית הקרב פוטיומקין (סרגיי אייזנשטיין, 1925)
5. סיפור לואיזיאנה (רוברט פלאהרטי, 1948)
7. תאוות בצע (אריך פון שטרוהיים, 1924)
10. פגישה מקרית (מוכר גם כ"היכרות חטופה", דייוויד לין, 1945)
2. אוונטורה (מיכלאנג'לו אנטוניוני, 1960)
4. תאוות בצע (אריך פון שטרוהיים, 1924)
4. אוגטסו מונוגטרי (קנג'י מיזוגוצ'י, 1953)
6. אוניית הקרב פוטיומקין (סרגיי אייזנשטיין, 1925)
7. גונבי האופניים (ויטוריו דה סיקה, 1948)
7. איוואן האיום, חלק ראשון ואיוואן האיום, חלק שני (סרגיי אייזנשטיין, 1944 ו-1945 בהתאמה)
9. האדמה רועדת (לוקינו ויסקונטי, 1948)
3. אוניית הקרב פוטיומקין (סרגיי אייזנשטיין, 1925)
5. אוונטורה (מיכלאנג'לו אנטוניוני, 1960)
8. הגנרל (באסטר קיטון וקלייד ברוקמן, 1927)
8. האמברסונים המופלאים (אורסון ולס, 1942)
10. אוגטסו מונוגטרי (קנג'י מיזוגוצ'י, 1953)
3. שבעת הסמוראים (אקירה קורוסאווה, 1954)
3. שיר אשיר בגשם (ג'ין קלי וסטנלי דונן, 1952)
7. אוונטורה (מיכלאנג'לו אנטוניוני, 1960)
7. האמברסונים המופלאים (אורסון ולס, 1942)
10. הגנרל (באסטר קיטון וקלייד ברוקמן, 1927)
2. השור הזועם (מרטין סקורסזה, 1980)
6. הסנדק (פרנסיס פורד קופולה, 1972)
9. הסנדק חלק שני (פרנסיס פורד קופולה, 1974)
10. ראשומון (אקירה קורוסאווה, 1950)
10. שבעת הסמוראים (אקירה קורוסאווה, 1954)
4. הסנדק והסנדק חלק שני (פרנסיס פורד קופולה, 1972 ו-1974 בהתאמה)
7. אוניית הקרב פוטיומקין (סרגיי אייזנשטיין, 1925)
7. זריחה (פרידריך וילהלם מורנאו, 1927)
10. שיר אשיר בגשם (ג'ין קלי וסטנלי דונן, 1952)במאים
2. הסנדק והסנדק חלק שני (פרנסיס פורד קופולה, 1972 ו-1974 בהתאמה)
5. דוקטור סטריינג'לאב (סטנלי קובריק, 1964)
6. גונבי האופניים (ויטוריו דה סיקה, 1948)
6. השור הזועם (מרטין סקורסזה, 1980)
9. ראשומון (אקירה קורוסאווה, 1950)
9. שבעת הסמוראים (אקירה קורוסאווה, 1954)
5. זריחה (פרידריך וילהלם מורנאו, 1927)
8. האיש עם מצלמת הקולנוע (דג'יגה ורטוב, 1929)
6. אפוקליפסה עכשיו (פרנסיס פורד קופולה, 1979)
7. הסנדק (פרנסיס פורד קופולה, 1972)
10. גונבי האופניים (ויטוריו דה סיקה, 1948)
8. מלהולנד דרייב (דייוויד לינץ', 2001)
9. האיש עם מצלמת הקולנוע (דג'יגה ורטוב, 1929)
3. הסנדק (פרנסיס פורד קופולה, 1972)
Signify הוא האלבום הרביעי של להקת הרוק המתקדם הבריטית, פורקיופיין טרי.
האלבום יצא לראשונה ב-1996, ויצא שוב ב-2003 עם דיסק נוסף אשר הכולל בי-סייד של סינגלים של הלהקה, וחומרים שלא יצאו לאור.
האלבום יצא שוב ב-9 במאי 2011, בגרסת תקליט ויניל.
זהו האלבום הראשון של הלהקה שבו מנהיג הלהקה סטיבן וילסון, הקליט את כל האלבום עם חברי הלהקה.
בשלושת האלבומים הראשונים, וילסון ניגן בכוחות עצמו ורק בקומץ שירים נעזר במוזיקאים.
גם באלבום זה, ניכרת השפעת הפסיכדליה באלבום יחד עם הרוק המתקדם.
כל המילים נכתבו על ידי סטיבן וילסון
SignalR היא פלטפורמת תוכנה בצד השרת בפיתוח מיקרוסופט המתוכננת לכתיבת אפליקציות אינטרנט סקיילביליות, כגון שרתי אתרי אינטרנט.
התוכנה בשרת נכתבת בשפת והיא בעלת ארכיטקטורה מוכוונת אירועים, בעיקר אירועי קלט פלט אסינכרונים המאפשרים סילומיות ובעלי ביצועים גבוהים יותר.
ספריית SignalR של ASP.NET משמשת מפתחים להוספת תפקוד זמן אמת באפליקציות מבוססות אתרי אינטרנט.
דרך הספרייה יכול מפתח להוסיף בקלות קוד בשרת אשר יפיץ מידע לכל הלקוחות (בדפדפן או אחר) על אירוע עם פרמטרים, כאשר הוא קורה.
SignalR יבצע לבד אופטימיזציה של אופן שליחת האירוע והמידע לצד הלקוח כאשר האופן המועדף הוא התמיכה הקיימת ב HTML5 המאפשרת זרימת מידע דו כוונית בין דפדפן התומך ב HTML5 לבין השרת.
בהיעדר יכולת זו, תבצע הספרייה באופן אוטומטי את הפעולות הנדרשות כולל חילול קוד אוטומטי בצד הלקוח כגון קוד Javascript מתאים לביצוע התקשורת.
ל-SignalR גם יכולת RPC (Remote Procedure Calls) מובנית, המאפשרת הפעלת פונקציות הכתובות בצד הלקוח ישירות מקוד השרת.
Siehe zu, daß deine Gottesfurcht nicht Heuchelei sei (בעברית: השמר לך, פן תהפוך יראת האלהים שלך לחנופה), רי"ב 179, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון ה-11 שלאחר חג השילוש הקדוש, ב-8 באוגוסט 1723.
קנטטה זו הייתה העשירית שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167, רי"ב 147, רי"ב 186, רי"ב 136, רי"ב 105 ורי"ב 46. הוא השתמש במוזיקה של שלושה קטעים מהקנטטה ליצירות הליטורגיות מס' 234 ו-236.
ב-1888 הוציאה לאור חברת באך את הקנטטה לראשונה, בכרך 35 של פרסומיה.
סדר הקריאה לאותו יום כולל פסוקים מהאיגרת הראשונה אל הקורינתים ומהבשורה על-פי לוקאס העוסקים במשל הפרוש והמוכס.
על פי המשל, הפרוש פונה לאלוהים ומצדיק עצמו לפניו בכל המצוות שהוא עושה, ומחשיב עצמו לצדיק מן המוכס.
לעומת זאת, המוכס פוחד אפילו לשאת את עיניו השמיימה, מכה על חטא ומבקש רחמים מאלוהים.
על כך אמר ישו שהמוכס צדיק מן הפרוש.
נושא הלברית מתקשר לפסוקי הקריאה וזהות המחבר אינה ידועה.
החלק הראשון הוא פסוק מבן סירא המזהיר שעל האדם להיות לירא את אלוהים ביושר.
שאר הטקסט משווה את מרבית המאמינים לפרוש מהמשל, שאמנם ממלא את חובותיו כלפי חוץ, אך מלא גאווה בליבו.
הוא מזהיר שאנשים כאלו לא יעמדו בפני אלוהים, עד שיתוודו על כל עוונותיהם בענווה.
החלק האחרון הוא חלק ממזמור שכתב כריסטוף טייצה (Christoph Tietze).
הקנטטה נועדה לביצוע על ידי סולני סופרן, טנור ובס בליווי מקהלה בת ארבעה קולות, שני אבובים, שני כינורות, ויולה ובאסו קונטינואו.
רצ'יטטיב לטנור: Das heutge Christentum (מצב הנצרות בימינו)
אריה לטנור: Falscher Heuchler Ebenbild (דמות הצבועים המזויפים)
רצ'יטטיב לבס: Wer so von innen wie von außen ist (מי אשר מתוכו ומלברו אחד הוא)
אריה לסופרן: Liebster Gott, erbarme dich (אלהים יקר, רחם עלי)
בין המנצחים שביצעו את ההקלטות ניתן לציין את ניקולאוס הרנונקור (ב-1988), טון קופמן (ב-1997), מסאקי סוזוקי (ב-1999) וג'ון אליוט גרדינר (ב-2000).
Sie werden aus Saba alle kommen (בעברית: כולם מִשְּׁבָא יבואו), רי"ב 65, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה בחג ההתגלות, 6 בינואר 1724.
קנטטה זו הייתה השלישית בשנה, לאחר שבשנה הקודמת הלחין עשרים וחמש קנטטות.
הקנטטה הקודמת שהלחין היא רי"ב 153.
סדר הקריאה לאותו יום כולל פסוקים מספר ישעיהו העוסקים בגאולה העתידה לבוא ומהבשורה על-פי מתי העוסקים בביקור שלושת האמגושים אצל ישו.
הלברית נכתבה על ידי מחבר לא ידוע והיא עוסקת בנושאי הקריאה.
החלק הראשון הוא פסוק מספר ישעיהו המתאר את הגעתם של אנשים מרחוק ומתנות בידיהם, פסוקים שמתפרשים כהגעתם של האמגושים ובידיהם זהב, לבונה ומור, כפי שמוסבר בחלקים 2 ו-3 של הקנטטה.
הלברית ממשיכה בכך שהמאמין צריך אף הוא להגיש מתנה לישו – את לבו, ומשווה בין מתנות הנוצרי: לב, אמונה ותפילה, למתנות האמגושים.
החלק האחרון לקוח ממזמור של פאול גרהארדט (Paul Gerhardt), כומר ומשורר גרמני בן המאה ה-17.
הקנטטה נועדה לביצוע על ידי סולני טנור ובס בליווי מקהלה בת ארבעה קולות, ובתזמור חגיגי של שתי קרנות, שתי חליליות, שני אבובי ציד, שני כינורות, ויולה ובאסו קונטינואו.
כורל: Die Kön'ge aus Saba kamen dar (המלכים משבא עד-הלום הגיעו)
אריה לבס: Gold aus Ophir ist zu schlecht (זהב מאופיר אינו טוב דיו)
רצ'יטטיב לטנור: Verschmähe nicht (אל תבוז)
היצירה הוקלטה במלואה 23 פעמים בהקלטות מסחריות.
בין המנצחים שביצעו את ההקלטות ניתן לציין את ניקולאוס הרנונקור (ב-1975), טון קופמן (ב-1998), ג'ון אליוט גרדינר (ב-2000) ומסאקי סוזוקי (ב-2002).
Signed, Sealed, Delivered I'm Yours (תרגום חופשי: "זהו זה, אני שלך") הוא שיר נשמה של הזמר סטיבי וונדר מאלבום בעל שם זהה.
השיר הוקלט עבור חברת מוטאון ויצא כסינגל ביוני 1970. השיר בילה שישה שבועות במקום הראשון במצעד U.S R&B וכן הגיע למקום השלישי במצעד בילבורד הוט 100.
השיר היווה סדרה של התחלות עבור סטיבי וונדר בן ה-20 - זהו הסינגל הראשון שוונדר הפיק בעצמו, המועמדות הראשונה לפרס גראמי וכן השיר הראשון בליווי להקת הליווי הנשית שלו המורכבת מלינדה טאקר לורנס (חברת הסופרימס) סיירטה רייט (שגם כתבה את השיר) וונטה פילד.
במהלך הופעה ב-2008 בשישי עם ג'ונתן רוס, וונדר זקף את שם השיר ואת הפזמון לאמו לולה שזמזמה את מילים אלו אחרי ששמעה את ניסינותיו של וונדר לחפש מילים למנגנית השיר.
בשנת 2009 הנשיא ברק אובמה הזמין את וונדר לקבל את פרס גרשווין לשיר פופולרי על ידי ספריית הקונגרס.
במהלך הבחירות לנשיאות ארצות הברית ב-2008, השיר נוגן לעיתים קרובות מיד לאחר נאומיו של אובמה לאורך הקמפיין.
וונדר עצמו ביצע את השיר בערב האחרון של הוועידה הלאומית הדמוקרטית של 2008 בדנוור, קולורדו.
בערב הבחירות השיר היה אחד משלושת השירים שחיממו את הקהל לפני נאום הניצחון של אובמה.
כמו כן, השיר נוגן שוב לפני נאום הניצחון של אובמה בבחירות 2012. השיר למעשה היה בשימוש בדומה לאופן שבו השיר Don't Stop ליווה את מסע הבחירות של ביל קלינטון.
בוועידה הלאומית הדמוקרטית ב-2016, השיר נוגן לאחר נאומו של אובמה בשלב בו המועמדת הדמוקרטית לנשיאות הילרי קלינטון עלתה לבמה.
Side to Side (בעברית: מצד לצד) הוא שיר של הזמרת האמריקאית אריאנה גרנדה בהשתתפות הראפרית הטרינידדית ניקי מינאז'.
השיר יצא לאור ב-30 באוגוסט 2016 כסינגל השלישי מתוך האלבום השלישי של גרנדה Dangerous Woman.
זהו שיתוף הפעולה השלישי של השתיים.
הופעת הבכורה שלהן לשיר הייתה בטקס פרסי ה-VMA של MTV באותה השנה.
הקליפ לשיר יצא באותו הערב, זכה להצלחה רבה וצבר למעלה ממיליארד צפיות, השיר הוא השני של גרנדה לעשות זאת, והוא הנצפה ביותר של אריאנה ומינאז'.
השיר נחשב לאחד המצליחים בקריירה המוזיקלית של שתיהן.
בנוסף לכך השיר זכה להצלחה גם במצעדים ונכנס לעשירייה הפותחת של יותר מ-20 מצעדים בעולם, בהם המצעד האמריקאי, הבריטי, האוסטרלי והקנדי.
השיר מכר למעלה משלושה מיליון עותקים בארצות הברית.
Siata Daina (קרויה גם: Siata Daina Grand Sport) היא מכונית ספורט בתצורת רודסטר אשר יוצרה על ידי יצרנית הרכב האיטלקית Siata.
גוף דגמי "Siata Daina" (דגמי קופה ורודסטר) נבנה על ידי "Stabilimenti Farina" ו-"Gruppo Bertone" והותאם אישית לפי דרישת הלקוח
2 דלתות רודסטר - קבריולה
Sie werden euch in den Bann tun (בעברית: הנה ינדו אתכם), רי"ב 44, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון שלאחר חג העלייה, 21 במאי 1724.
קנטטה זו הייתה השבע עשרה שהלחין באך באותה שנה, לאחר שבשנה הקודמת הלחין עשרים וחמש קנטטות.
הקנטטה הקודמת שהלחין היא רי"ב 37.
סדר הקריאה לאותו יום כולל פסוקים מאיגרת פטרוס הראשונה העוסקים בערבות ההדדית בין המאמינים ופסוקים מהבשורה על-פי יוחנן בהם מתאר ישו לתלמידיו את אשר יקרה לאחר מותו, ובין השאר שהם יירדפו בגלל אמונתם.
לברית הקנטטה נכתבה על ידי מחבר לא ידוע והיא עוסקת בעיקר בדבקות הנוצרים באמונתם גם בזמן הרדיפה על ידי אויבי האמונה והאנטיכריסט.
הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ובתזמור של שני אבובים, שני כינורות, ויולה ובאסו קונטינואו.
מקהלה: Es kömmt aber die Zeit (ואף תבוא השעה שכל ההורג אתכם)
כורל לטנור: Ach Gott, wie manches Herzeleid (אה אלהים, אילו מכאובים עזים)
רצ'יטטיב לבס: Es sucht der Antichrist (האנטיכריסט מחפש)
אריה לסופרן: Es ist und bleibt der Christen Trost (זו היא, אף תישאר, נחמתם של הנוצרים)
כורל: So sei nun, Seele, deine (לכן, נשמה, היי נאמנה לעצמך)
בין המנצחים שביצעו את ההקלטות ניתן לציין את הלמוט רילינג (ב-1979), טון קופמן (ב-1998) וג'ון אליוט גרדינר (ב-2000).
Sick and Tired (בעברית: נמאס לי) הוא סינגל שהוקלט על ידי הזמרת-יוצרת האמריקאית אנסטייז'ה, מתוך אלבום האולפן השלישי שלה שנקרא על שמה, Anastacia.
השיר יצא לאור ב-19 ביולי 2004, על ידי חברות התקליטים אפיק רקורדס ודיי-לייט רקורדס כסינגל השני מתוך האלבום.
השיר נכתב על ידי אנסטייז'ה, דאלאס אוסטין וגלן בלרד והופק על ידי דאלאס ובלרד גם כן.
איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים בממלכה המאוחדת בלבד.
בגרמניה, נמכר השיר בלמעלה מ-150,000 עותקים.
הווידאו קליפ המלא של השיר הועלה לראשונה ב-27 במרץ 2011, לערוץ היוטיוב של אנסטייז'ה.
מקוםתאריםמכירותאוסטרליה (ARIA)זהב35,000בריטניה (BPI)כסף200,000גרמניה (BVMI)זהב150,000נורווגיה (IFPI Norway)זהב5,000
Sick Boy (בעברית: "ילד חולה") הוא אלבום האולפן השני של הצמד הדיג'יים האמריקאים הצ'יינסמוקרס.
האלבום יצא לאור ב-14 בדצמבר 2018, על ידי חברת התקליטים קולומביה רקורדס, Disruptor Records.
Sidemen הם קבוצת יוטיוברים בריטית, הכוללת את ג'יי ג'יי אולטונג'י, סיימון מינטר, ג'וש ברדלי, טובי בראון, איתן פיין, ויק בארן והארי לואיס, הידועים גם בזכות הכינויים האינטרנטיים שלהם: KSI, מינימינטר (miniminter) ,זרקה (Zerkaa), טובז'יזל (TBJZL), באזינגה (Behzinga), ויקסטאר 123 (vikkstar123) ו-W2S, בהתאמה.
הקבוצה מפיקה סרטונים ויראליים המורכבים מאתגרים, פארודיות לסדרות טלוויזיה ולתוכניות ריאליטי ופרשנויות למשחקי וידאו, בנוסף הם מוכרים סחורה בלעדית.
הקבוצה הוקמה ב-19 באוקטובר 2013 כקבוצת משחקים לא רשמית, והקליטה את המשחקים והאתגרים שאותם העלו החברים לערוצים שלהם.
עם גדילת הערוצים שלהם, הקבוצה החלה להפיק מגוון רחב יותר של סרטונים ופרויקטים אחרים, ומאז 2018 פרסמה בעיקר בערוצים המשותפים שלהם, Sidemen, Sidemen Reacts, Sidemen Shorts ו-MoreSidemen .
בערוץ היוטיוב הראשי והמפורסם שלהם יש כ-21 מיליון מנויים.
חלק מהחברים הכירו זה את זה לפני שהקבוצה נוסדה, ג'וש ברדלי וטובי בראון למדו שניהם בבית הספר לדקדוק בבקסלי בלונדון, וג'יי ג'יי אולטונג'י וסימון מינטר למדו שניהם בבית הספר ברקהמסטד בהרטפורדשייר.
הקבוצה הוקמה באופן רשמי ב-19 באוקטובר 2013, כאשר אולטונג'י, מינטר, בראדלי, בראון ופיין הקימו קבוצה של Rockstar Games Social Club בשם "The Ultimate Sidemen" ב-Grand Theft Auto Online שפורסם ויק בארן הצטרף לקבוצה זמן קצר אחר כך.
בינואר 2014, בראדלי פגש את הארי לואיס בזמן אירוע משחקי FIFA בעיר ניו יורק והזמין אותו להצטרף לקבוצה.
אם דיבר על מקורות שמו של הקבוצה, הסביר סיימון מינטר, "סיידמן הוא בעצם הכלבה של מישהו שרק עוקב אחריהם סביב [...] הייתי בעצם הכלבה של ג'יי ג'יי שהלכה אחריו."
בפברואר 2014 עברו אולטונג'י, מינטר, בראדלי ובארן לבית יחד ליד לונדון, אותו כינו "בית הסיידמן", שאפשר להם לשתף פעולה לעיתים קרובות יותר.
בשנת 2016 עברו הרביעייה גם לבית חדש בעיירה ברומלי, בלונדון רבתי.
בסוף 2018 עברו חברי הסיידמן לבתים משלהם, חוץ מאולטונג'י ומינטר שעברו לגור ביחד בבית אחר.
נכון ל-2025 אולטונג'י ומינטר לא גרים יותר יחד, מינטר עבר לגור עם אשתו טליה מאר ואולטונג'י גר לבד.
לערוץ Sidemen יש יותר מ-18 מיליון מנויים ויש לו למעלה מ-5 מיליארד צפיות, ל-MoreSidemen יותר מ-9 מיליון מנויים וכ-5 מיליארד צפיות, ל-SidemenShorts יש כ-2 מיליון מנויים ולמעלה ממיליארד צפיות.
ול-SidemenReacts יש יותר מ-5 מיליון מנויים ולמעלה מ-3.2 מיליארד צפיות.
בערוצי היוטיוב המשותפים, הקבוצה מפיקה מגוון של סרטונים המורכבים מאתגרים, בלוגים, פורמטים של הצגת משחק, פרשנויות, משחקי וידאו, סרטונים קצרים, וסרטוני "react".
מאז 2018, הקבוצה הוציאה סדרה שבועית בשם Sidemen Sundays בערוץ Sidemen.
בשנת 2018 הוציאה הקבוצה סדרת טלוויזיה באינטרנט שכותרתה The Sidemen Show, אשר זמינה באופן בלעדי באמצעות YouTube Premium.
סדרה זו כוללת שבעה פרקים של 30 דקות מאתגרים שצולמו ברחבי העולם לצד מספר אורחים מפורסמים.
מאז 2014 מכרה הקבוצה והפיצה סחורה בלעדית של סידמן באמצעות חברת Sidemen Clothing Limited שלה.